section_heading: Povijest i aktivnost društva
paragraph_text: Nakon gašenja Praxisa 1974. dolazi do trenutačnog zastoja u aktivnosti društva, koje se ponovno budi 1980-ih kad HFD pokreće glasilo Filozofska istraživanja, nakon njega društvo pokreće i međunarodni časopis Synthesis philosophica, koji stječe međunarodnu reputaciju (iako ne takvu kakvu je uživao Praxis). Društvo je pokrenulo i vlastitu nakladničku djelatnost, utemeljenjem biblioteke Filozofska istraživanja, u kojoj je do danas objavljeno više od 130 djela suvremenih hrvatskih filozofa.